Foto: South China Morning Post Xitoyning Type 001A birinchi aviatashuvchisi Boxay ko‘rfazida sinov tarzida ochiq suvga chiqariladi. U Xitoyning o‘zida qurildi, deb xabar bermoqda South China Morning Post gazetasi harbiy manbalarga asosan. «Pekin suvga birinchi marta tushirilishi munosabati bilan tantanali marosim o‘tkazadi, sababi Type 001A – Xitoyda butunlay loyihalashtirilgan va qurilgan birinchi aviatashuvchidir. Kemaning sinov reysi Xitoy xalq-ozodlik armiyasining harbiy-dengiz kuchlari tashkil etilganiga 69 yil to‘lishi munosabati bilan 23 aprel kuni amalga oshiriladi», - deya aytib o‘tgan manba. Type 001A Xitoy harbiy-dengiz kuchlari tarkibidagi ikkinchi va Xitoyda to‘liq loyihalashtirilgan hamda qurilgan birinchi aviatashuvchiga aylandi. Uning qurilishi 2013 yildan beri olib borilgan bo‘lib, kema bortida 36ta «Tszyan-15» (J-15) qiruvchisi joylashtirilishi mumkin.